നജാഹ് അൽ അത്താർ

സിറിയയിലെ ബഷാർ അൽ അസദ് ഭരണകൂടത്തിന്റെ വൈസ് പ്രസിഡന്റാണ് നജാഹ് അൽ അത്താർ (English: Najah Al-Attar (; ജനനം -10 January 1933). 2006 മുതൽ ഈ സ്ഥാനം വഹിക്കുന്നു. ഈ സ്ഥാനം വഹിച്ച ആദ്യ അറബ് വനിതയാണ് നജാഹ് അൽ അത്താർ. 1976 മുതൽ 2000 വരെ സിറിയയിലെ സാംസ്‌കാരിക മന്ത്രിയായിരുന്നു നജാഹ് അൽ അത്താർ. 
ആദ്യകാല ജീവിതം, വിദ്യാഭ്യാസം
1933 ജനുവരി 10ന് സിറിയയിലെ ഡമസ്‌കസിൽ ജനിച്ചു.."Assad inner circle takes hard line in Syria conflict", The Daily Star, 26 December 2012.Syria Country Studies സിറിയയിലെ ഫ്രഞ്ച് അധിനിവേഷത്തിനെതിരെ പോരാടിയ പ്രമുഖ ദേശീയ നേതാക്കളിൽ ഒരാളായിരുന്നു നജാഹ് അൽ അത്താറിന്റെ പിതാവ്. 1945ൽ ഡമസ്‌കസ് സർവ്വകലാശാലയിൽ നിന്ന് ബിരുദം നേടി. 1958ൽ യുണൈറ്റ്ഡ് കിങ്ഡത്തിലെ യൂനിവേഴ്‌സിറ്റി ഓഫ് എഡിൻബർഗിൽ നിന്ന് അറബിക് സാഹിത്യത്തിൽ പിഎച്ച്ഡി കരസ്ഥമാക്കി.
ഔദ്യോഗിക ജീവിതം
വിവർത്തനത്തിൽ വൈദഗ്ദ്ധ്യമുള്ള അത്താർ, ഹൈസ്‌കൂൾ അദ്ധ്യാപികയായാണ് ഔദ്യോഗിക ജീവിതം ആരംഭിച്ചത്. പിന്നീട്, സിറിയൻ സാംസ്‌കാരി മന്ത്രാലയത്തിൽ വിവർത്തകയായി ജോലി ചെയ്തു. 1976ൽ സിറിയൻ സാംസ്‌കാരിക മന്ത്രിയായി നിയമിതയായി. 2000വരെ മന്ത്രിയായി തുടർന്നു. 2006 മാർച്ച് 23ന് സിറിയൻ വൈസ് പ്രസിഡന്റായി നിയമിതയായി.

അവലംബം

വർഗ്ഗം:സിറിയയിലെ രാഷ്ട്രീയപ്രവർത്തകർ
വർഗ്ഗം:സിറിയ
വർഗ്ഗം:1933-ൽ ജനിച്ചവർ